Cap al trilingüisme? L'hora del tallat Francesc Puigpelat El govern de les Balears ha presentat el decret del trilingüisme. El seu objectiu és que l'ensenyament es faci en tres llengües vehiculars: castellà, català i anglès, amb el 33% de pes de cadascuna. La idea ja ha rebut les crítiques dels catalanistes: consideren que s'incompleix la norma que estableix un mínim de 50% de classes en català. No em ficaré en assumptes balears (que tenen peculiaritats que ignoro), però vull recollir la proposta per a Catalunya. I si la Generalitat es replantegés al sistema d'immersió en català, per tendir cap a un model trilingüe? Faig aquesta reflexió amb una intenció clara: beneficiar el català. I més d'un lector es pot plantejar: ¿beneficiar el català, reduint les hores del classe del 100% al 33%? Doncs sí. És exactament això, el que proposo. I m'explicaré. A hores d'ara, ja tenim prou experiència per saber que el sistema d'immersió lingüística ha fracassat com a mitjà per promoure l'ús del català. El jovent castellanoparlant (majoritari a l'àrea de Barcelona) té una percepció del català com a llengua oficial, imposada, fictícia, artificiosa i que té escassa relació amb la realitat social. L'estudia amb resignació al cicle obligatori. Ara: quan arriba a la universitat, se n'oblida automàticament. El nombre de monolingües castellans rígids augmenta, perquè l'obligació del català genera anticossos entre el jovent. Ho diu el refrany: "De bones intencions, l'infern n'és ple". La immersió, del tot benintencionada, no ha tingut els efectes desitjats. Es va suposar que, amb el català a tot l'ensenyament bàsic, la llengua adquiriria prestigi i guanyaria en l'ús privat i l'ús social. Va ser un error. Molts joves catalans són només bilingües en teoria: a la pràctica passen olímpicament del català des del moment que tanquen la porta de l'aula. Així, hem arribat que, per als joves, el català és la llengua oficial i administrativa, mentre que el castellà és la llengua del carrer i de l'oci, la llengua que té força i vitalitat. La incapacitat de trobar una traducció catalana del botellón mostra el que està passant. Què passaria amb un ensenyament trilingüe? Caldria provar-ho. A mi se m'acudeixen alguns beneficis. 1. El català ja no seria vist exclusivament com a llengua oficial, i amb el 33% de les hores n'hi ha prou per aprendre'l. 2. El castellà deixaria de ser percebut com a única llengua important i universal, perquè aquest paper correspondria a l'anglès, com a Holanda o Dinamarca. 3. L'anglès passaria a ocupar franges d'oci i argot que ara pertanyen al castellà. 4. Al català li resultaria més fàcil fer-se un forat en l'imaginari dels joves entre dues llengües "universals" que competeixen entre elles. El català està perdent la batalla davant del castellà. I la seguirà perdent. Potser la introducció de l'anglès com a tercera llengua debilitaria el castellà i donaria oxigen al català. I això sense comptar que, avui en dia, amb el nostre analfabetisme de l'anglès no anem enlloc, en el món globalitzat.
 El que si es cert es que l´actual model educatiu d´inmersio lingüística en catala no serveix per fomentar l´us social del catala. Nomes cal veure un grupet de joves parlant fora de l´escola a Barvelona i el 90% de les converses son en catala Un altre model ? No ho se , tots tindran inconvenients i punts a favor Un model de doble xarxa seria tant dolent ? es cert que els espanyolistes ho demanen , pero de debo seria tant dolent ? Amb una doble xarxa a la xarxa catalana es concentraria un nombre molt mes elevat de catalanoparlants i hauria mes possiblitats que aquests jovent utilitzaes el catala molt mes a la seva vida social , la qual es viuria mb molt mes jovent catalanoparlant A la xarxa castellana els nanos apendrien el catala com una llengua estrangera , pero al cap i a la fi es el que fan ara que nomes parlen catala dins l´escola i a les hores de classe A mes a la xarxa castellana es concentrarien la majoria d´inmigrants extracomunitaris , el nivell de la xarxa castellana seria molt i molt mes baix i el prestigui del catala augmentaria Es un disbarat? 
Entre moltes altres coses, crear dues línies educatives (català i castellà) suposaria la fractura social del país. El model actual és integrador, cohesionador (amb els seus defectes, és clar; però, si més no, garanteix que tots els alumnes tinguin capacitat per expressar-se en català). A més, imagina't que els col·lectius de nous immigrants (magribins, xinesos, de l'Europa de l'Est...) s'apunten a la idea i demanen xarxes educatives pròpies. Ja no estaríem trencant el país en dues parts, sinó en cinc, o potser més i tot. Ara més que mai: català llengua única oficial, anglès com a segona llengua i les altres, optatives. 
 De debo es un model d´integracio ? potser si pero quina mena d´integracio ? els nois i noies catalanoparlants s´integren parlant castella De que em serveix que els nens castellanoparlants aprenguin catala a l´escola si despres no el parlen mai? Aixo es integracio ? Que fracturaria la societat ? no ho crec , de fet estic seguir que almenys el 80 % triarien l´escola en catala , ens trauriem de sobre el 20% de families mes espanyolistes que ja absorviriem mes tard i seria mes probable que a l´escola amb el 80% restant l´us social del catala fos molt mes important 
El model educatiu i l'ús social de la llengua són coses diferents... El sistema només et dóna els coneixements, després cadascú tria si els vol posar en pràctica. A més, ja dic que té defectes, però una cosa positiva que té (que dóna un nivell de català per a tothom), millor conservem-la, no trobes? I les proporcions... Vols dir que serien tan pocs els del model lingüístic castellà? I si després més gent vol apuntar-se a la idea, què creus que triaran? Un sistema que els dóna les comoditats lingüístiques dels seus estats d'origen o un altre de diferent? 
 Exacte son dues coses diferents i amb el model actual aconseguim que el 50% dels nens de families catalanoparlants facin vidasocial amb els amics de manera quasi absoluta en castella i el 50% dels nens castellanoparlants simplement aprenen uns rudiments de catala que despres no fan servir mai De debo aquest sistema creus que funciona? La doble xarxa faria que els que triin la xarxa en castella estiguin com ara , aprenen uns rudiments de catala i despres no el fan servir mai . total no perdriem res del que ja no tenim ara . I en canvi podriem aconseguir que a les escoles de la xarxa catalana l´us social del catala existis . en el pitjor dels casos millorariem l´us del catala a la meitat de la poblacio 
El problema és que si només aprenen uns rudiments de català, res no et garanteix que puguis comunicar-t'hi en català. Si no t'entenen et forçarien a parlar castellà (que nosaltres sí que l'hauríem d'aprendre per força, i amb nivell més que rudimentari). No estic dient que sigui un sistema perfecte. Però no li nego que els alumnes en surten amb nivell C, fet que et garanteix que t'entendran si t'hi adreces en català. Que, per fomentar-ne l'ús social, ja hi ha (o hauria d'haver-hi) d'altres polítiques, però que són externes al sistema educatiu. 
 Pero es que ja et forcen a parlar en castella ara !!!! es que no sents grupets de nois i noies , almenys a Barcelona , tots parlen castella . Aquests rudiments que aprenen ara es com si no els aprenessin no els fan servir mai i forcen als amics catalanoparlants a parlar castella . Tampoc estic dient que la doble xarxa sigui la sol.lucio , pero alguna cosa s´haura de fer , perque a aquests pas el catala sera com el llati 
No et forcen a parlar castellà; hi ha molta gent catalanoparlant sense consciència lingüística i que a la mínima paraula castellana que escolta canvia d'idioma, però això és problema de baixa autoestima lingüística. De l'altra manera t'hauries de passar al castellà perquè no tindries més remei. 
 El problema de l´autoestima existeix es cert , pero va molt mes enlla . El problema real es que els catalanoparlants som bilingues , mentre els castellano-parlants son monolingues . Ells coneixen el catala , pero no son bilingues . Quan en una conversa es troben un catalano-parlant i un castellano-parlant , al castellano-parlant no li costa gens mantenir imperterrit el castella perque es monolingue, mentre al catalano-parlanat si l´intelocutor segueix estoicament parlanat castella li costa un gran esforç no passar-se inconscientment al castella perque ells si que es bilingüe . Per tant el sistema de xarxa unica per l´unic que serveix es perque els joves catalano-parlants cada cop parlin menys el seu idioma Ep !! i ja et reconec que la xarxa doble no es cap sol.lucio miraculosa , l´unic que plantejo es que el sistema actual no funciona , alguna cosa s´haura de fer i no dic que la sol.lucio sigui la xarxa doble nomes es una reflexio